== Uddannelse og deltagelse i Treårskrigen ==
Slægten er af polsk adel. Faderen, Justus Alexander Rømeling Stricker (død 30. januar 1841), var søn af [[Carl Alexander Stricker]] og [[oberst]] og [[bataljon]]skommandør i 2. jyske Infanteriregiment, der deltog i Auxiliærkorpsets andet tog til Frankrig. Officererne havde lov til at tage deres hustruer med, og således skænkede Maria født Stintzing 6. november 1817 sin mand sønnen Wilhelm i Bouchain, hvor prins [[Vilhelm af Hessen]] stod fadder til ham. Han blev [[landkadet]] [[1829]] og [[sekondløjtnant]] [[1835]] ved [[Prins Christians Regiment]]. Ved Hærforandringen 1842 blev Stricker, der havde en statelig skikkelse, megen pligtfølelse og stor hurtighed i udøvelse af tjenesteforretninger, [[adjudant]] ved 6. bataljon, hvormed han [[1848]] [[Treårskrigen|rykkede i felten]]. I slutningen af april blev han stabschef ved 2. brigade og deltog i kampene ved [[Nybøl]] og [[Dybbøl Banke|Dybbøl]]. vinteren 1848-[[1849|49]] var han til tjeneste ved Eksercer- og Kommandoskolen i [[København]]; blev i februar [[Kaptajn (militær)|kaptajn]] af 2. klasse og stabschef ved 1. brigade (oberst [[Oluf Krabbe (general)|Ole Krabbe]]), hvormed han deltog i fægtningerne ved [[Adsbøl]] og [[Ullerup (Sønderborg Kommune)|Ullerup]] samt i forsvaret af [[Als]]. Særlig udmærkede han sig i [[Slaget ved Isted|slaget]] ved [[Isted]] under forsvaret af [[Vedelspang]]passet og under [[Slaget ved Mysunde|kampen]] ved [[Mysunde]].
Historie